આ કાર્યક્રમમાં ગુજરાતનાં વિવિધ શહેરોમાં આવેલા સરસ્વતી વિદ્યામંદિર સંકુલ અને તેમના છાત્રોનું મુખ્યમંત્રી વિજયભાઈ રૂપાણી સન્માન કરશે. ગુજરાતમાં આવેલા સરસ્વતી વિદ્યામંદિરનાં શૈક્ષણિક સંકુલો અંતરિયાળ વિસ્તારમાં આવેલા છે છતાં પણ તેમાના ઘણા શૈક્ષણિક સંકુલો બોર્ડની પરીક્ષાઓમાં ૧૦૦ ટકા પરિણામ મેળવે છે. દર વર્ષે બોર્ડ પરિણામમાં સરસ્વતી વિદ્યામંદિર સંકુલોનાં વિદ્યાર્થીઓ ટોપ ટેનમાં ઝળકે છે. વ્યાજબી ફી સાથે માતૃભાષામાં શિક્ષણ આપતા આ સંકુલોનાં વિદ્યાર્થીઓ શૈક્ષણિક ઉપરાંત ઈતર પ્રવૃત્ત્િ।માં પણ સ્થાનિક, રાજય અને રાષ્ટ્ર કક્ષા સુધી વિજેતા બની સંસ્થા, પરિવાર અને દેશનું નામ રોશન કરી રહ્યા છે. જેમાં રાજકોટની સરસ્વતી વિદ્યામંદિર સંકુલ તો છેલ્લાં પાંચ વર્ષથી બોર્ડ પરિણામમાં ૧૦૦ ટકા પરિણામ લાવી રહી છે. આથી જયારે વિદ્યાભારતી સંલગ્ન વિદ્યાલયો અને વિદ્યાર્થીઓને સન્માનવાની એક પરંપરાની શરૂઆત થઈ રહી છે ત્યારે તેનું સૌ પ્રથમ યજમાન બનવાનું સૌભાગ્ય પણ સરસ્વતી વિદ્યામંદિર સંકુલ રાજકોટને પ્રાપ્ત થઈ રહ્યું છે. વળી, આ સંસ્થાનાં જ ભૂતપૂર્વ વાલી અને વર્તમાન મુખ્યમંત્રી વિજયભાઈ રૂપાણી વિશેષરૂપે ઉપસ્થિત રહેવાના હોય આ કાર્યક્રમ કોઈ એક સંસ્થાનો ન બની રહેતા સમગ્ર શૈક્ષણિક જગત માટે મહત્વનો અને મિશાલરૂપ બનશે એવું અપૂર્વભાઈ મણીઆરે જણાવ્યું હતું.